《澹圃访王闲仲及二弟渊季征叔留集作》
明代·胡应麟

夜久尊偏绿，更阑烛尚红。云霄三隽在，海岱二难空。

旧业东陵异，新欢北海同。那将季札剑，两地挂悲风。

作者简介：（1551—1602）明金华府兰溪人，字元瑞，号少室山人，更号石羊生。万历间举人，久不第。筑室山中，购书四万余卷，记诵淹博，多所撰著。曾携诗谒王世贞，为世贞激赏。有《少室山房类稿》、《少室山房笔丛》、《诗薮》。